เตือนอย่าลืมต่ออายุกรมธรรม์ก่อนสงกรานต์
สมาคมประกันชีวิตไทยเตือนต่ออายุกรมธรรม์เพื่อประโยชน์ในช่วงสงกรานต์
4 เม.ย. 2554

สมาคมประกันชีวิตไทยเตือนต่ออายุกรมธรรม์เพื่อประโยชน์ในช่วงสงกรานต์
นายสุทธิ รจิตรังสรรค์  นายกสมาคมประกันชีวิตไทย กล่าวว่า “เทศกาลสงกรานต์เป็นช่วงที่มีประชาชนจำนวนมากเดินทางออกต่างจังหวัด ดังนั้นการจราจรที่คับคั่งมีผลต่อความเสี่ยงที่จะเกิดอุบัติเหตุขึ้นได้ จากสถิติที่ผ่านมีการเกิดอุบัติเหตุในช่วงเทศกาลสงกรานต์ปี2553 ที่ผ่านมา เกิดอุบัติเหตุทางถนน 3,516 ครั้งมีผู้เสียชีวิต 361 ราย มีผู้ได้รับบาดเจ็บ 3,802 คน  ดังนั้นขอให้ประชาชนที่มีประกันชีวิตโปรดตรวจสอบว่า กรมธรรม์ประกันภัยว่ายังคงมีผลบังคับหรือไม่ หรือถึงกำหนดชำระเบี้ยประกันภัยในระยะเวลาดังกล่าว จะได้ชำระเบี้ยประกันภัยเพื่อให้มีความคุ้มครองต่อเนื่อง  เนื่องจากการเดินทางในช่วงเทศกาลต่างๆอาจเกิดเหตุที่ไม่คาดคิดขึ้นได้  หากเกิดเหตุการณ์ไม่คาดฝัน และกรมธรรม์ประกันชีวิตยังมีผลบังคับอยู่ก็จะสามารถช่วยแบ่งเบาภาระค่าใช้จ่ายในการรักษาพยาบาลได้อย่างแน่นอน
“การขาดชำระเบี้ยประกันชีวิตจะมีผลให้กรมธรรม์ขาดอายุ ซึ่งจะทำให้ขาดความคุ้มครอง เมื่อเกิดอุบัติเหตุ ผู้เอาประกันภัยจะไม่สามารถเรียกร้องค่าสินไหมประกันชิวิตจากบริษัทได้  ดังนั้นการชำระเบี้ยประกันภัยจึงมีความสำคัญอย่างยิ่ง เพราะหากเกิดอุบัติเหตุขึ้น กรมธรรม์ประกันชีวิตจะเข้าไปช่วยท่านได้ไม่มากก็น้อย แต่ในทางตรงข้ามหากท่านขาดส่งเบี้ยประกันภัย เมื่อเกิดอุบัติเหตุหรือเจ็บป่วยขึ้นมาอาจไม่สามารถเรียกร้องค่าสินไหมกับทางบริษัทได้”นายสุทธิ กล่าว